దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
పదేళ్ల తర్వాత లాభాల్లోకి ఎయిరిండియా, క్రెడిట్ ఎవరిది?
ప్రభుత్వ రంగ విమాయాన సంస్థ ఎయిరిండియా దాదాపు పదేళ్ల తర్వాత నిర్వహణ లాభాల్లోకి అడుగుపెట్టింది. ఈ గొప్పతనం ఎవరిది. సమ్మెల నుంచి లాభాల్లోకి సంస్థను నడిపిందెవరు.
TNN | Updated:
Oct 15, 2016, 02:18PM IST
ప్రభుత్వ రంగ విమాయాన సంస్థ ఎయిరిండియా దాదాపు పదేళ్ల తర్వాత నిర్వహణ లాభాల్లోకి అడుగుపెట్టింది. 2007లో ఎయిరిండియా, ఇండియన్ ఎయిర్&zwnj;లైన్స్&zwnj;లు విలీనం అయ్యాక సంస్థ లాభాల్లోకి అడుగుపెట్టడం ఇదే తొలిసారి కావడం విశేషం. 2015-16 ఆర్థిక సంవత్సరానికి ఎయిరిండియా రూ.105 కోట్ల నిర్వహణ లాభాలను ప్రకటించింది. ఇంధన ధరలు తగ్గడంతోపాటు, దేశీయ ప్రయాణికుల సంఖ్య కూడా గణనీయంగా పెరగడంతో తొలిసారిగా ఈ సంస్థ లాభాలను పొందగలిగింది. 2014-15 ఆర్థిక సంవత్సరంలో ఈ ప్రభుత్వ రంగ విమానయాన సంస్థ రూ.2636 కోట్ల నష్టాన్ని మూటగట్టుకుంది. ఈ ఆర్థిక సంవత్సరంలో రూపాయి విలువ క్షీణించడంతో ఎయిరిండియా రూ.350 కోట్ల ఆదాయన్ని కోల్పోవాల్సి వచ్చింది. కొత్త మార్గాలపై దృష్టి సారించడం, నెట్&zwnj;వర్క్ విస్తరణ, ప్రయాణికులను ఆకర్షించడం కోసం సేవలను మెరుగుపరచడం మొదలైన చర్యలతోపాటు ఇంధన ధరలు తక్కువగా ఉండటంతో లాభాలు సాధింగలిగామని ఎయిరిండియా ఉద్యోగి ఒకరు తెలిపారు.
ఎయిరిండియా లాభాల్లోకి రావడానికి మోదీ ప్రభుత్వం ముఖ్యంగా పౌర విమానయాన శాఖ మంత్రి అశోక గజపతి తీవ్రంగానే శ్రమించారని చెప్పొచ్చు. మోదీ సర్కారు అధికారంలోకి వచ్చిన తొలినాళ్లలోనే ఎయిరిండియా అంతర్జాతీయ స్టార్ అలయెన్స్&zwnj;లో చేరింది. ఈ గ్రూప్&zwnj;లో చేరిన 27వ ఎయిర్&zwnj;లైన్స్ ఎయిరిండియా. అప్పటికే ఇందులో లుఫ్తాన్సా, సింగపూర్ ఎయిర్&zwnj;లైన్స్, ఎయిర్ కెనడా తదితర సంస్థలు చేరాయి. ఈ అలయెన్స్&zwnj;లో చేరడంతో అంతర్జాతీయ ప్రయాణికుల సంఖ్యను పెంచుకోవడానికి ఎయిరిండియాకు వీలు పడింది. పాత విమానాల స్థానంలో కొత్త వాటిని తీసుకోవడంతో మెయింటెనెన్స్ కోసం పెట్టే ఖర్చు తగ్గింది. అంతర్జాతీయ విమానాల్లో ప్రయాణించే వారు దేశీయంగా ఒక ఎయిర్&zwnj;పోర్టు నుంచి మరో విమానాశ్రయానికి ప్రయాణించేందుకు వీలుగా కనెక్టింగ్ ఫ్లయిట్స్ సంఖ్యను కూడా ఎయిరిండియా పెంచింది. చిన్న, మధ్యతరహా విమానాశ్రయాల నిర్వహణ బాధ్యతలను ప్రయివేట్ సంస్థలకు అప్పగించడంతో ఎయిరిండియాకు నష్టాలను ఉపశమనం లభించింది. 2012లో యూపీఏ ప్రభుత్వం ఎయిరిండియాను అప్పుల ఊబి నుంచి బయటకు తీసుకు రావడం కోసం రూ.30 వేల కోట్ల బెయిలవుట్ ప్యాకేజీని అందించింది. ప్రణాళిక లోపం, సేవల్లో నాణ్యత లేమి తదితర అవలక్షణాలను దూరం చేసేందుకు విమానయాన శాఖ కృషి చేసింది. దీంతో ఎయరిండియా పదేళ్ల తర్వాత తొలిసారిగా నిర్వహణ లాభాలను కళ్లజూసింది.